Document ID: /roh_data/filtered/fineweb-2-filterrobots_roh.jsonl.gz/42998

Il Lyceum Alpinum Zuoz fa bilantscha positiva da l’onn da scola passà. Uschia saja il dumber da scolars creschì per 15 sin 283. Ed il retgav da gestiun saja s’augmentà per 900'000 francs sin 20,1 milliuns francs. Er saja la qualitad da la purschida academica vegnida meglra. Quai resulta dal rapport annual ch’il liceum ha preschentà la sonda saira a chaschun da sia radunanza generala. La scola veglia cuntinuar cun sia strategia da fin qua e vinavant s’engaschar per la regiun.
Ord l'archiv:
RTR novitads 17:00